15/04/2011 | Administración LocalMunicipal
Cambre
Modificación do acordo regulador actividades xuvenís

De conformidade co disposto no artigo 47 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais, o Pleno da Corporación do Concello de Cambre en sesión ordinaria de 27 de xaneiro do ano que andamos, adoptou, entre outros os seguintes acordos: Primeiro.- Aprobar a modificación do acordo regulador nº 4 do prezo público por actividades xuvenís municipais, segundo o texto incluido como anexo. Segundo.- Publicar para o seu xeral coñecemento no boletín oficial da provincia segundo o disposto no artigo 59.6 a) da Lei 30/1992, de 26 de novembro de réxime xurídico das administracións públicas e do procedemento administrativo común. Terceiro.- O presente acordo de modificación do prezo público entrará en vigor a partir do día seguinte ao da súa publicación no boletín oficial da provincia. De acordo co previsto no artigo 127, en relación co artigo 41, ambos do Real decreto lexislativo 2/2004, de 5 de marzo, regulador das facendas locais, este Concello establece prezos públicos por actividades xuvenís municipais regulados polo presente acordo. Os prezos públicos aquí regulados constitúen prestacións patrimoniais de carácter público que se satisfarán polos usuarios que voluntariamente soliciten algunha das actividades xuvenís municipais. Están obrigados ó pagamento do prezo público, regulado neste acordo, quen solicite ou se beneficie dos servicios ou actividades prestados por este Concello a que se refire o artigo anterior.1. A contía do prezo público regulado neste acordo determinarase aplicando as tarifas seguintes: As tarifas anteriores non inclúen as entradas a espectáculos e semellantes que se poidan producir no desenvolvemento dunha actividade, que deberá sufragar o participante.2. A contía do prezo público regulado neste acordo será a que fixe, en cada caso, o Pleno da corporación, ou en caso de delegación polo mesmo, a Xunta de Goberno Local, de acordo co artigo 47 do Real decreto lexislativo 2/2004, de 5 de marzo, e co artigo 23 da Lei 7/1985, de 2 de abril. O Pleno da Corporación ou no caso de delegación polo mesmo, a Xunta de Goberno Local, de acordo co artigo 44, apartado 2, do real decreto lexislativo 2/2004, de 5 de marzo, poderá fixar prezos públicos que non cubran o custe do servizo ou actividade prestado, dado que nestes casos concorren razóns sociais, culturais ou de interese público que así o aconsellen, ao perseguir con estas actividades a consecución dos mandatos establecidos na Constitución Española sobre facilitar a adecuada utilización do lecer (artigo 43.3) ou de promover as condicións para a participación libre e eficaz da xuventude (artigo 48). 3. A contía dos prezos públicos aos que se refire este acordo verase reducida na porcentaxe que se sinala en cada un dos supostos seguintes: a) As persoas empadroadas no municipio que acrediten formar familiar numerosa, o 50 % da cota en cada actividade. b) Cando se inscriban na mesma actividade máis dun integrante dunha unidade familiar, que figure empadroada no municipio, o primeiro pagará o 100 % da cota e os seguintes un 50 % da cota. c) As persoas que acrediten debidamente figurar nos rexistros do paro, ou ben no caso dos menores de idade cando ambos proxenitores ou o titor do participante o acrediten, así como as persoas pertencentes ó voluntariado de Cambre terán unha bonificación do 30 % da cota. Para creditar a dita situación, deberase entregar xunto coa solicitude copia da tarxeta do paro actualizada. d) Os posuidores do “carné propio da omix”, así como os integrantes de asociacións xuvenís de Cambre que así o acrediten terán unha bonificación do 50 % da cota. e) Os posuidores do “carné xove” que así o acrediten terán unha bonificación do 25% f) As persoas que acrediten a súa falta de capacidade económica para o pagamento da tarifa correspondente segundo o informe dos Servizos Sociais do Concello de Cambre ó respecto, así como os menores ata cinco anos inclusive, terán unha bonificación do 100 % da cota. No caso de ter dereito a mais dunha bonificación, só se aplicará á maior delas. No caso de que unha das bonificacións aplicables o sexa por ser a persoa pertencente ao voluntariado de Cambre, á maior delas aplicaráselle unha bonificación acumulable do 10% 4. As reducións establecidas no apartado anterior: 4.1 - Non serán de aplicación ó suplemento das tarifas establecidos no apartado 5 deste artigo núm 4º, que deberá ser aboado integramente polos usuarios.4.2 - Só serán de aplicación a aqueles persoas que figuren empadroadas no municipio de Cambre, excepto nos casos de: a) posuidores/as do Carné Xove b) membros de asociacións xuvenís de Cambre c) membros do Voluntariado de Cambre 5. Os participantes nas actividades que non figuren empadroados no municipio terán un suplemento do 25 por 100 da tarifa xeral.1.- A obriga do pagamento do prezo público regulado neste acordo nace dende que se inicie a realización da actividade, se ben se esixe o seu depósito previo de acordo co artigo 46.1 do real decreto lexislativo 2/2004.2.- No suposto de que por causas non imputables a/o interesado/a deixara de realizarse a actividade solicitada procederase á devolución do depósito constituído 3.-Poderá aprazarse o pagamento das cotas superiores a 150 euros, logo do pedimento dos/as obrigados/as, cando a situación da súa tesourería, discrecionalmente apreciada pola Administración, lles impida efectuar o pagamento da súa débeda total, nos casos e na forma que se determina nas bases de execución do orzamento municipal e nos artigos 65 e 82 da lai 58/2003, do 17 de decembro (LXT). As infraccións e sancións rexeranse polo disposto nos artigos 178 e seguintes da Lei xeral tributaria e a súa normativa de desenvolvemento. Dito acordo pon fin á vía administrativa, puidendo interpoñerse, con carácter previo e potestativo, recurso de reposición ante o propio Pleno, no prazo dun mes contado a partir do día seguinte ao de publicación no boletín oficial da provincia, ou directamente, recurso contencioso-administrativo ante os xulgados do contencioso-administrativo, no prazo de dous meses contados a partir do día seguinte ao da notificación. Caso de interpoñerse recurso de reposición, non se poderá interpoñer recurso contencioso-administrativo ata a resolución expresa daquel ou a súa desestimación presunta. Todo isto sen prexuízo de que os interesados poidan exercitar, no seu caso calquera outro recurso que estimen procedente. Cambre, 5 de abril de 2011 O Alcalde Antonio Varela Saavedra